HAAPSALU LINNAVOLIKOGU
VIIENDA KOOSSEISU

RAHANDUSKOMISJONI KOOSOLEKU PROTOKOLL

Haapsalu,								24. aprill 2006 nr 06

Algus kell 13.30, lõpp kell 14.00

Juhatas ja protokollis		komisjoni esimees Raimond Lunev
Osalesid			Raimond Lunev, Kaido Antsve, Heinar Tuulberg, Urmas Sukles

Kutsutud			aselinnapea Martin Schwindt

Päevakord:

Haapsalu Linnavolikogu 28.04.2006 istungile esitatud ja rahanduskomisjoni menetlusse suunatud eelnõude läbivaatamine ja seisukoha võtmine

•	Müügimaksu kehtetuks tunnistamine
Ühehäälselt
OTSUSTATI:
1.	Esitada määruse eelnõule muudatusettepanek.
2.	Teha volikogule ettepanek eelnõu määrusena vastu võtta muudetud kujul.

Muudatusettepanek eelnõule „Müügimaksu kehtetuks tunnistamine”

Esitaja : rahanduskomisjon

Esitada eelnõu muudetud kujul (protokolli juures).

Linnavalitsuse seisukoht: arvestada täielikult
Rahanduskomisjoni seisukoht: arvestada täielikult

SELETUSKIRI
Eelnõu tekstiline osa muudetud kujul annab täpsema kirjelduse viimase maksudeklaratsiooni esitamise aja ning viimase maksuperioodi kohta. Samuti fikseeritakse võlgade sissenõudmise viimane kuupäev.
Müügimaksu määruse kehtetuks tunnistamine alates 01.01.2007 annab võimaluse tegeleda müügimaksu võlglastega kehtiva määruse alusel kuni aasta lõpuni.

•	Karja ja Kalda tänavate rekonstrueerimistööde finantseerimiseks vahendite laenamine
Ühehäälselt
OTSUSTATI:
Teha volikogule ettepanek eelnõu otsusena vastu võtta esitatud kujul.

•	Läbirääkimiste alustamine Haapsalu Väikelastekodu linnale üleandmiseks
Ühehäälselt
OTSUSTATI:
Teha volikogule ettepanek eelnõu otsusena vastu võtta esitatud kujul.

Raimond Lunev
Juhataja ja protokollija

VIIENDA KOOSSEISU
MÄÄRUS
Haapsalu,			28. aprill 2006 nr 
									Eelnõu

Müügimaksu kehtetuks tunnistamine

Määrus kehtestatakse kohaliku omavalitsuse korralduse seaduse § 22 lg 1 p 2, Haapsalu põhimääruse § 12 lg 1 p 2 alusel

§ 1. Müügimaksu kehtetuks tunnistamine.

Tunnistada alates 01.01.2007 kehtetuks Haapsalu Linnavolikogu 17.12.2004 määrus nr 53 „Müügimaksumääruse uue redaktsiooni kinnitamine”.

§ 2. Viimane maksustamisperiood.

(1)	Lugeda viimaseks maksustamisperioodiks 2006. aasta 3. kvartal.
(2)	Müügimaksu maksjatel esitada 2006. aasta 3. kvartali müügimaksu deklaratsioon ja tasuda arvestatud müügimaks hiljemalt 20.10.2006.

§ 3. Võlgnevuste sissenõudmine.

Linnavalitsusel korraldada müügimaksu võlgnevuste sissenõudmine hiljemalt 31.12.2006.

§ 4. Määrus jõustub kolmandal päeval peale avalikustamist linnavolikogu kantseleis.

§ 5. Linnavalitsusel korraldada määruse avaldamine ajakirjanduses.

§ 6. Määruse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul määruse teatavakstegemisest.

Arder Väli
Volikogu esimees

Esitaja			rahanduskomisjon, 24. aprillil 2006